《戴老堂为城西林兄作》
宋代·王迈

阙下唐时裔，城西戴老堂。
熊丸甘子嗜，鸡馔饱亲尝。
至行薰吾里，精心契彼苍。
定知家庆远，兰桂胜流芳。
环堵陈图史，高堂奉旨甘。
桂枝和月种，萱草斗春酣。
玉帝垣居北，老昨一周南。
重哉忠教责，硬作脊梁檐。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。